title: Frankenstein (suterot)
text: Dustulen gan rieta ke redura va warzafa blirinda kason vamoefa, gu kotartan va int sostar ise va bat azed toz kobaveyer, vegedutuson va warzafo alto mal awalkoda. Va ino ton gulik redur. Tere Frankenstein va tcobara dioter numazen warzaf blisik vanblir. Nekon, wison va kadara, grupeik mbi tuvirnar nume batviele sonker da awalkodik en tir evakaf kir stezaf. Va redunik jovler. Titkeyes koe ilava, va Rostaza blaganyasa vamo int aklon wir voxe viele kadimion divmoder, pune va meka conyuta di trasir.